ระเบียบกรุงเทพมหานครระเบียบกรุงเทพมหานครว่าด้วยการเลือกตั้งสมาชิกสภาเขตพ.ศ.๒๕๓๖ โดยที่เป็นการสมควรปรับปรุงระเบียบกรุงเทพมหานครว่าด้วยการเลือกตั้งสมาชิกสภาเขตให้เหมาะสมและสอดคล้องกับข้อบัญญัติกรุงเทพมหานครเรื่อง การเลือกตั้งสมาชิกสภาเขต พ.ศ. ๒๕๓๕อาศัยอำนาจตามความในข้อ ๔แห่งข้อบัญญัติกรุงเทพมหานคร เรื่องการเลือกตั้งสมาชิกสภาเขต พ.ศ. ๒๕๓๕ผู้ว่าราชการกรุงเทพมหานครจึงกำหนดระเบียบว่าด้วยการเลือกตั้งสมาชิกสภาเขตขึ้นไว้ดังต่อไปนี้ข้อ ๑ ระเบียบนี้เรียกว่า ระเบียบกรุงเทพมหานครว่าด้วยการเลือกตั้งสมาชิกสภาเขต พ.ศ. ๒๕๓๖ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิก(๑)ระเบียบกรุงเทพมหานครว่าด้วยการเลือกตั้งสมาชิกสภาเขต พ.ศ. ๒๕๒๘(๒)ระเบียบกรุงเทพมหานครว่าด้วยการเลือกตั้งสมาชิกสภาเขต (ฉบับที่ ๒) พ.ศ.๒๕๒๘บรรดาระเบียบ ข้อบังคับหรือคำสั่งอื่นใดในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนส่วนที่๑การเตรียมการเลือกตั้ง ตอนที่๑จำนวนสมาชิกสภาเขต ข้อ ๔เมื่อกระทรวงมหาดไทยได้ประกาศจำนวนสมาชิกสภาเขตที่จะมีในแต่ละเขตเลือกตั้งให้ผู้อำนวยการเขตประกาศชี้แจงแก่ราษฎรในเขตปกครองให้ทราบประกาศกระทรวงมหาดไทยดังกล่าวโดยทั่วถึงกันตอนที่๒ประกาศวันเลือกตั้งและระยะเวลารับสมัคร ข้อ ๕เมื่อได้มีประกาศกรุงเทพมหานครให้เลือกตั้งสมาชิกสภาเขตในเขตเลือกตั้งใดแล้วให้ผู้อำนวยการเขตประกาศวันเลือกตั้งและระยะเวลารับสมัครตามประกาศกรุงเทพมหานครนั้นให้ประชาชนทราบตามแบบส.ข. ๔ และให้ปิดประกาศดังกล่าวไว้ ณ ศาลาว่าการกรุงเทพมหานคร สำนักงานเขตและที่สาธารณะซึ่งเห็นได้ง่ายตามที่เห็นสมควรในเขตเลือกตั้งนั้นโดยเร็วข้อ ๖ นอกจากการปิดประกาศตามข้อ ๕ แล้วให้ผู้อำนวยการเขตดำเนินการโฆษณาให้ประชาชนได้ทราบโดยวิธีอื่นอีกเท่าที่จะทำได้เช่น ประชุมชี้แจงผู้นำท้องถิ่นต่างๆเพื่อให้ไปชี้แจงแก่ประชาชนให้ทราบโดยทั่วถึงกันการดำเนินการดังกล่าวจะต้องดำเนินการก่อนวันเลือกตั้งไม่น้อยกว่าสิบห้าวันและเมื่อใกล้วันเลือกตั้งให้ดำเนินการซ้ำอีกตอนที่๓หน่วยเลือกตั้งและที่เลือกตั้ง ข้อ ๗ในการกำหนดหน่วยเลือกตั้งที่จะพึงมีในเขตใด ตามข้อ ๓๐แห่งข้อบัญญัติกรุงเทพมหานคร เรื่อง การเลือกตั้งสมาชิกสภาเขต พ.ศ. ๒๕๓๕ นั้นให้ปลัดกรุงเทพมหานครกำหนดหน่วยเลือกตั้งภายในเขต โดยใช้แบบ ส.ข. ๕และปิดประกาศดังกล่าวไว้ ณ ศาลาว่าการกรุงเทพมหานคร สำนักงานเขตที่สาธารณะที่เห็นได้ง่าย และที่เลือกตั้งหรือบริเวณใกล้เคียงกับที่เลือกตั้งหากมีความจำเป็นจะต้องเปลี่ยนแปลงเขตของหน่วยเลือกตั้งก็ให้กระทำได้ โดยประกาศตามแบบ ส.ข. ๖ ก่อนวันเลือกตั้งไม่น้อยกว่า ๑๕ วันเว้นแต่ในกรณีฉุกเฉินจะประกาศเปลี่ยนแปลงเขตของหน่วยเลือกตั้งหรือยุบหรือรวมหน่วยเลือกตั้งก่อนวันเลือกตั้งน้อยกว่า ๑๕ วันก็ได้เมื่อประกาศเปลี่ยนแปลงแล้วให้ปิดประกาศไว้ ณที่เดียวกับประกาศกำหนดหน่วยเลือกตั้งตามวรรคหนึ่งการประกาศกำหนดหน่วยเลือกตั้งภายในเขตตามวรรคหนึ่งนั้นควรประกาศพร้อมกันข้อ ๘การกำหนดหน่วยเลือกตั้งให้ถือหลักเกณฑ์การพิจารณาดังต่อไปนี้(๑)ให้ถือเกณฑ์จำนวนผู้เลือกตั้งหน่วยละแปดร้อยคนเป็นประมาณ(๒)ถ้าหน่วยเลือกตั้งใดมีจำนวนผู้เลือกตั้งเกินหนึ่งพันสองร้อยคน ให้กำหนดหน่วยเลือกตั้งเพิ่มขึ้นโดยถือเกณฑ์ผู้เลือกตั้งหน่วยละแปดร้อยคนเป็นประมาณ(๓) ถ้าหน่วยเลือกตั้งใดการคมนาคมไม่สะดวกหรือไม่ปลอดภัยแม้จำนวนผู้เลือกตั้งจะไม่ถึงแปดร้อยคนจะกำหนดหน่วยเลือกตั้งเพิ่มขึ้นตามที่ปลัดกรุงเทพมหานครเห็นสมควรโดยไม่คำนึงถึงจำนวนผู้เลือกตั้งก็ได้หรือไม่กำหนดหน่วยเลือกตั้งเพิ่มขึ้นก็ได้ข้อ ๙ถ้าแขวงใดมีหน่วยเลือกตั้งมากกว่าหนึ่งหน่วย ให้กำหนดเป็นหน่วยเลือกตั้งที่๑,๒,๓ ฯลฯ เรียงไปตามลำดับและให้จัดทำแผนที่สังเขปแสดงเขตของหน่วยเลือกตั้งและที่เลือกตั้งของแต่ละหน่วยขนาดพอเห็นได้ชัดเจนประกอบไว้ด้วยการทำแผนที่นี้ต้องให้ใกล้เคียงกับความจริงที่สุดโดยแสดงเขตติดต่อทั้งสี่ด้านข้อ ๑๐เมื่อได้มีประกาศกรุงเทพมหานครให้เลือกตั้งสมาชิกสภาเขตในเขตเลือกตั้งใดแล้วให้ผู้อำนวยการเขตประกาศระบุที่เลือกตั้งของแต่ละหน่วยเลือกตั้งตามข้อ ๓๑ แห่งข้อบัญญัติกรุงเทพมหานคร เรื่องการเลือกตั้งสมาชิกสภาเขต พ.ศ. ๒๕๓๕โดยใช้แบบ ส.ข. ๗ และให้ปิดประกาศดังกล่าวไว้ ณ ศาลาว่าการกรุงเทพมหานครสำนักงานเขตที่สาธารณะที่เห็นได้ง่ายในเขตของหน่วยเลือกตั้งและที่เลือกตั้งหรือบริเวณใกล้เคียงไม่น้อยกว่าสิบห้าวันก่อนวันเลือกตั้งข้อ ๑๑ ที่เลือกตั้งต้องเป็นที่ซึ่งประชาชนเข้าออกได้ง่ายมีความเหมาะสมและขนาดพอที่จะทำการเลือกตั้งได้สะดวกและควรตั้งอยู่ในย่านกลางของหน่วยเลือกตั้งเพื่อผู้เลือกตั้งไปทำการเลือกตั้งและตรวจดูบัญชีรายชื่อผู้เลือกตั้งได้ง่ายถ้าสามารถใช้สาธารณสถานได้ก็จะเป็นการเหมาะสมข้อ ๑๒ให้ผู้อำนวยการเขตจัดเตรียมหาเครื่องประกอบสำหรับที่เลือกตั้งไว้ให้พร้อมก่อนวันเลือกตั้งคือ โต๊ะ เก้าอี้ สำหรับคณะกรรมการตรวจคะแนนและเจ้าหน้าที่คะแนนที่วางหีบบัตรเลือกตั้ง กระดานดำ หรือสิ่งอื่นที่ใช้แทนได้ป้ายปิดประกาศรูปผู้สมัคร ป้ายบอกที่เลือกตั้ง เครื่องประกอบคูหาลงคะแนนนอกจากสิ่งที่กล่าวมาแล้วให้ผู้อำนวยการเขตจัดหาน้ำหมึก ปากกา ดินสอ กระดาษ ชอล์ค ครั่ง กาว หรือแป้งเปียกและสิ่งอื่นๆ ที่ต้องใช้ไว้ด้วยข้อ ๑๓ให้ผู้อำนวยการเขตจัดทำเครื่องหมายแสดงบริเวณโดยรอบที่เลือกตั้งโดยทำป้ายบอกบริเวณที่กำหนดทั้งนี้เพื่อป้องกันมิให้ผู้ใดชักชวนขอคะแนนหรือทำการปิดประกาศโฆษณาเพื่อการเลือกตั้งข้อ ๑๔ ป้ายบอกที่เลือกตั้งให้ผู้อำนวยการเขตปิดแสดงไว้ทางด้านหน้าของที่เลือกตั้ง โดยให้มีข้อความดังนี้ที่เลือกตั้งสำหรับหน่วยเลือกตั้ง แขวง เขต ข้อ ๑๕ให้ผู้อำนวยการเขตจัดทำคูหาลงคะแนนให้เสร็จเรียบร้อยก่อนวันเลือกตั้งและให้ตรวจตราความเรียบร้อยด้วยคูหาลงคะแนนต้องจัดตั้งบนโต๊ะให้เหมาะสมกับสภาพท้องที่และห่างกันคูหาละ ๕๐ เซนติเมตร โดยประมาณเพื่อให้ผู้เลือกตั้งไปทำการลงคะแนนได้โดยไม่เป็นการเปิดเผยข้อ ๑๖ ในวันเลือกตั้งให้ชักธงชาติขึ้นที่ด้านหน้าของที่เลือกตั้งเช่นเดียวกับการชักธงสถานที่ราชการต่างๆ เมื่อเสร็จการเลือกตั้งให้ชักธงลงข้อ ๑๗ในที่เลือกตั้งอย่างน้อยให้มีประกาศรายชื่อผู้สมัครพร้อมเครื่องหมายประจำตัวผู้สมัครติดตั้งไว้ให้ผู้เลือกตั้งมองเห็นได้ชัดเจนขณะอยู่ในคูหาลงคะแนนเพื่ออำนวยความสะดวกแก่ผู้เลือกตั้งในการลงคะแนนเสียงเลือกตั้งแต่ห้ามมิให้ปิดประกาศรายชื่อผู้สมัครและเครื่องหมายประจำตัวผู้สมัครไว้ในคูหาลงคะแนนตอนที่๔การประชาสัมพันธ์ ข้อ ๑๘เมื่อมีประกาศกรุงเทพมหานครให้มีการเลือกตั้งสมาชิกสภาเขตให้กำหนดสถานที่ในการปิดประกาศโฆษณาหาเสียงเลือกตั้งไว้ตามสมควร ตามเงื่อนไขข้อ ๑๑แห่งข้อบัญญัติกรุงเทพมหานคร เรื่องการเลือกตั้งสมาชิกสภาเขต พ.ศ. ๒๕๓๕และประชาสัมพันธ์ให้ประชาชนทราบข้อ ๑๙ ก่อนวันเลือกตั้งให้ผู้อำนวยการเขตจัดให้มีการเชิญชวนผู้เลือกตั้งไปใช้สิทธิเลือกตั้งโดยทั่วกันและจัดให้มีการชี้แจงโดยวิธีการต่างๆตามสภาพของท้องที่ให้ราษฎรในเขตการปกครองมีความเข้าใจในวิธีการลงคะแนนและให้ทราบกำหนดวันเลือกตั้ง เขตของหน่วยเลือกตั้งและที่เลือกตั้งด้วยข้อ ๒๐ ในการปิดประกาศต่างๆ เกี่ยวกับการเลือกตั้งเช่น ประกาศกำหนดหน่วยเลือกตั้ง ประกาศระบุที่เลือกตั้งและประกาศบัญชีรายชื่อผู้เลือกตั้ง เป็นต้นถ้าจะจัดให้มีการปะชุมราษฎรเพื่อชี้แจงพร้อมกันไปด้วยก็จะเป็นการสมควรข้อ ๒๑ ก่อนวันเลือกตั้งให้ผู้อำนวยการเขตปิดบัตรเลือกตั้งตัวอย่างไว้ ณ ที่ซึ่งปิดบัญชีรายชื่อผู้เลือกตั้งทุกแห่งบัตรเลือกตั้งตัวอย่างให้มีลักษณะและขนาดเช่นเดียวกับบัตรเลือกตั้งของจริง แต่ให้ใช้กระดาษสีอื่นตอนที่๕เจ้าพนักงานผู้ดำเนินการเลือกตั้งกรรมการตรวจลงคะแนนและเจ้าหน้าที่คะแนน ข้อ ๒๒ ให้ผู้อำนวยการเขตแต่งตั้งข้าราชการเป็นเจ้าพนักงานผู้ดำเนินการเลือกตั้งประจำหน่วยเลือกตั้งอย่างน้อยหน่วยละหนึ่งคนสำหรับจัดการให้ความสะดวกแก่คณะกรรมการตรวจคะแนน ณที่เลือกตั้งในวันเลือกตั้งและปฏิบัติหน้าที่อื่นตามที่กำหนดไว้ในข้อบัญญัติกรุงเทพมหานครเรื่อง การเลือกตั้งสมาชิกสภาเขตพ.ศ. ๒๕๓๕เจ้าพนักงานผู้ดำเนินการเลือกตั้งควรแต่งตั้งจากข้าราชการซึ่งมีภูมิลำเนาหรือปฏิบัติราชการอยู่ในท้องที่เขตนั้นนอกจากเจ้าพนักงานผู้ดำเนินการเลือกตั้งแล้วให้ผู้อำนวยการเขตแต่งตั้งเจ้าหน้าที่รักษาความสงบไปประจำทำหน้าที่รักษาความสงบเรียบร้อยณ ที่เลือกตั้งในวันเลือกตั้งแห่งละหนึ่งคนเป็นอย่างน้อยข้อ ๒๓ ก่อนวันเลือกตั้งไม่น้อยกว่าสิบวันให้ผู้อำนวยการเขตแต่งตั้งคณะกรรมการตรวจคะแนนประจำหน่วยเลือกตั้งอย่างน้อยหน่วยละเจ็ดคนและให้แต่งตั้งเจ้าหน้าที่คะแนนประจำหน่วยเลือกตั้งหน่วยละหนึ่งคนเป็นอย่างน้อยข้อ ๒๔ การแต่งตั้งกรรมการตรวจคะแนนและเจ้าหน้าที่คะแนนให้ประกาศตามแบบส.ข. ๙ และมีหนังสือแจ้งให้ผู้ได้รับการแต่งตั้งทราบ ตามแบบ ส.ข. ๑๐ให้ผู้อำนวยการเขตปิดประกาศแต่งตั้งกรรมการตรวจคะแนนและเจ้าหน้าที่คะแนนไว้ณ สำนักงานเขตและที่เลือกตั้งของหน่วยเลือกตั้งหรือบริเวณใกล้เคียงกันข้อ ๒๕ การแต่งตั้งกรรมการตรวจคะแนนให้ผู้อำนวยการเขตพิจารณาแต่งตั้งจากบุคคลซึ่งมีคุณสมบัติและไม่มีลักษณะต้องห้ามตามข้อ๓๙ แห่งข้อบัญญัติกรุงเทพมหานคร เรื่องการเลือกตั้งสมาชิกสภาเขต พ.ศ. ๒๕๓๕การแต่งตั้งเจ้าหน้าที่คะแนนให้ผู้อำนวยการเขตพิจารณาแต่งตั้งจากบุคคลที่เห็นว่าจะปฏิบัติหน้าที่ได้โดยไม่เสื่อมเสียแก่ความยุติธรรม และควรแต่งตั้งจากผู้เลือกตั้งซึ่งมีคุณสมบัติและไม่มีลักษณะต้องห้ามตามข้อ๓๙ แห่งข้อบัญญัติกรุงเทพมหานคร เรื่องการเลือกตั้งสมาชิกสภาเขต พ.ศ. ๒๕๓๕และควรแต่งตั้งจากข้าราชการหรือครูซึ่งมีภูมิลำเนาหรือปฏิบัติราชการอยู่ในท้องที่เขตนั้น.ข้อ ๒๖กรรมการตรวจคะแนนหรือเจ้าหน้าที่คะแนนผู้ใดซึ่งผู้อำนวยการเขตได้ประกาศแต่งตั้งไว้แล้วต่อมาปรากฏว่าผู้ใดเป็นผู้ไม่สมควรหรือมีความจำเป็นต้องให้พ้นจากหน้าที่และแต่งตั้งผู้อื่นแทนก็ให้ดำเนินการประกาศถอดถอนและแต่งตั้งใหม่โดยเร็วทั้งนี้ต้องประกาศก่อนวันเลือกตั้งประกาศถอดถอนกรรมการตรวจคะแนนหรือเจ้าหน้าที่คะแนนและแต่งตั้งผู้อื่นแทนให้ดัดแปลงใช้แบบ ส.ข. ๙ โดยอนุโลม และให้ปิดประกาศไว้ณ สถานที่แห่งเดียวกับที่ได้ประกาศแต่งตั้งครั้งแรกข้อ ๒๗ เจ้าหน้าที่คะแนนมีหน้าที่ขีดคะแนนบนกระดานดำในการนับคะแนนช่วยเหลือการปฏิบัติหน้าที่ของกรรมการตรวจคะแนนและปฏิบัติหน้าที่อื่นตามที่กำหนดไว้ในข้อบัญญัติกรุงเทพมหานครเรื่องการเลือกตั้งสมาชิกสภาเขต พ.ศ. ๒๕๓๕ตอนที่๖การอบรมเจ้าหน้าที่ ข้อ ๒๘ ก่อนวันเลือกตั้ง ให้ผู้อำนวยการเขตจัดให้มีการอบรมเจ้าพนักงานผู้ดำเนินการเลือกตั้งเจ้าหน้าที่ที่เกี่ยวข้องกรรมการตรวจคะแนน และเจ้าหน้าที่คะแนนให้เข้าใจถึงหน้าที่ของตนตามกฎหมายและระเบียบอันพึงจะต้องปฏิบัติเกี่ยวกับการเลือกตั้งส่วนที่๒สิทธิเลือกตั้งและการสมัครรับเลือกตั้ง ตอนที่๑บัญชีรายชื่อผู้เลือกตั้ง ข้อ ๒๙เมื่อได้มีประกาศกรุงเทพมหานครให้เลือกตั้งสมาชิกสภาเขตแล้วให้ผู้อำนวยการเขตจัดทำประกาศบัญชีรายชื่อผู้เลือกตั้งของแต่ละหน่วยเลือกตั้งขึ้นโดยให้ผู้อำนวยการเขตดำเนินการคัดบัญชีรายชื่อผู้เลือกตั้งตามหลักฐานในทะเบียนบ้านตามชื่อถนน ตรอก ซอย หรือหมู่บ้านตามลำดับเลขหมายประจำบ้านบัญชีรายชื่อผู้เลือกตั้งให้ใช้แบบ ส.ข. ๑๓ข้อ ๓๐ บัญชีรายชื่อผู้เลือกตั้งตามข้อ ๒๙ให้จัดทำหน่วยเลือกตั้งละหกชุด ในการจัดทำบัญชีรายชื่อผู้เลือกตั้งนี้ให้ใช้วิธีพิมพ์ พิมพ์ดีด อัดสำเนา หรือถ่ายภาพจากต้นฉบับที่พิมพ์ หรือพิมพ์ดีดและสำหรับบัญชีรายชื่อผู้เลือกตั้งที่จัดทำเสร็จแล้ว ให้ลงลายมือชื่อผู้พิมพ์ผู้ทาน และชื่อผู้อำนวยการเขตกำกับไว้ทุกแผ่นบัญชีรายชื่อผู้เลือกตั้งแต่ละชุดให้ผู้อำนวยการเขตดำเนินการดังต่อไปนี้ก. ชุดที่ ๑ ปิดไว้ ณ ที่ซึ่งเห็นได้ง่ายในเขตของหน่วยเลือกตั้งนั้นข. ชุดที่ ๒ ปิดไว้ ณ ที่เลือกตั้งหรือบริเวณใกล้เคียงแห่งหน่วยเลือกตั้งนั้นค. ชุดที่ ๓ ๔มอบให้คณะกรรมการตรวจคะแนนแห่งหน่วยเลือกตั้งนั้น สำหรับใช้ในการเลือกตั้ง ๑ ชุดสำรองไว้ปิด ณ ที่เลือกตั้งในวันเลือกตั้งอีก ๑ ชุดง. ชุดที่ ๕ ปิดไว้ ณ สำนักงานเขตจ. ชุดที่ ๖ เก็บไว้เป็นหลักฐาน ณ สำนักงานเขตการปิดประกาศบัญชีรายชื่อผู้เลือกตั้งนี้ให้กระทำไม่น้อยกว่าสิบห้าวันก่อนวันเลือกตั้งข้อ ๓๑ ก่อนวันเลือกตั้งไม่น้อยกว่าสิบห้าวันให้ผู้อำนวยการเขตทำหนังสือถึงเจ้าบ้านแจ้งรายชื่อของผู้เลือกตั้งที่มีรายชื่อตามทะเบียนบ้านของเจ้าบ้านซึ่งปรากฏหลักฐานตามทะเบียนบ้านในเขตนั้นไปใช้สิทธิเลือกตั้งให้ทราบโดยทั่วกันการทำหนังสือถึงเจ้าบ้านให้ใช้ตามแบบ ส.ข. ๘ข้อ ๓๒ถ้ามีผู้ร้องว่าตนควรมีชื่อในบัญชีรายชื่อผู้เลือกตั้งในหน่วยเลือกตั้งใดตามนัยข้อ๒๘ แห่งข้อบัญญัติกรุงเทพมหานคร เรื่องการเลือกตั้งสมาชิกสภาเขต พ.ศ. ๒๕๓๕ แล้วให้ผู้อำนวยการเขตพิจารณาสอบสวนหลักฐานถ้าข้อเท็จจริงฟังได้ว่าผู้ร้องมีสิทธิเลือกตั้งได้ตามคำร้องก็ให้ผู้อำนวยการเขตเติมชื่อผู้ร้องลงในบัญชีรายชื่อผู้เลือกตั้งโดยเร็วถ้าผู้อำนวยการเขตเห็นว่าผู้ร้องไม่มีสิทธิเลือกตั้งก็ให้สั่งยกคำร้องและแจ้งให้ผู้ร้องทราบโดยเร็วคำสั่งดังกล่าวต้องสั่งเป็นลายลักษณ์อักษรข้อ ๓๓ในการที่ผู้อำนวยการเขตได้สั่งยกคำร้องของผู้ซึ่งร้องว่าตนสมควรมีชื่อในบัญชีรายชื่อผู้เลือกตั้งนั้น ถ้าหากผู้นั้นยังติดใจสงสัยอยู่ก็ให้แนะนำให้ไปยื่นคำร้องต่อปลัดกรุงเทพมหานครเมื่อปลัดกรุงเทพมหานครสั่งอย่างไรก็ให้ปฏิบัติไปตามนั้นข้อ ๓๔ถ้ามีผู้ยื่นคำร้องต่อผู้อำนวยการเขตว่าตามบัญชีรายชื่อผู้เลือกตั้งซึ่งผู้อำนวยการเขตประกาศไว้นั้นมีชื่อบุคคลซึ่งไม่มีสิทธิเลือกตั้งตามกฎหมายขอให้ถอนชื่อบุคคลนั้นออกเสียจากบัญชีรายชื่อผู้เลือกตั้งก็ให้ดำเนินการตามข้อ ๓๒ และข้อ ๓๓ โดยอนุโลมตอนที่๒การสมัครรับเลือกตั้ง ข้อ ๓๕ในการสมัครรับเลือกตั้งให้ผู้สมัครยื่นใบสมัครตามแบบ ส.ข. ๑ตามเวลาปฏิบัติราชการ เว้นแต่กรุงเทพมหานครจะสั่งการเป็นอย่างอื่นพร้อมทั้งค่าธรรมเนียมการสมัคร หลักฐานสำเนาทะเบียนบ้านรูปถ่ายหรือรูปภาพที่พิมพ์ชัดเจนเหมือนรูปถ่ายและหลักฐานอื่นซึ่งแสดงให้เห็นว่าผู้สมัครเป็นผู้มีคุณสมบัติของผู้สมัครและไม่เป็นบุคคลต้องห้ามมิให้ใช้สิทธิสมัครรับเลือกตั้งตามพระราชบัญญัติระเบียบบริหารราชการกรุงเทพมหานครพ.ศ. ๒๕๒๘ และข้อบัญญัติกรุงเทพมหานคร เรื่องการเลือกตั้งสมาชิกสภาเขต พ.ศ. ๒๕๓๕กำหนดไว้ข้อ ๓๖เมื่อมีผู้มายื่นใบสมัครรับเลือกตั้งตามข้อ ๓๕ผู้อำนวยการเขตจะต้องจัดให้มีบันทึกการรับไว้เป็นหลักฐานและออกใบรับให้แก่ผู้ยื่นใบสมัครในวันที่รับใบสมัครนั้น โดยใช้แบบ ส.ข. ๑๔แล้วดำเนินการสอบสวนคุณสมบัติของผู้สมัครตามลำดับที่ได้รับสมัครการรับสมัครนี้ผู้อำนวยการเขตจะต้องจัดสถานที่ให้เหมาะสมและให้เป็นการสะดวกแก่การรับสมัครด้วยข้อ ๓๗ ในระหว่างเปิดการรับสมัครถ้าเขตเลือกตั้งใดมีผู้สมัครมาพร้อมกันหลายคนและต่างชิงกันที่จะให้รับใบสมัครของตนก่อนหากไม่มีทางอื่นที่จะตกลงกันได้แล้วก็ให้ใช้วิธีจับสลาก ผู้สมัครจะจับสลากระหว่างกันเองหรือจะให้ผู้อำนวยการเขตดำเนินการจับให้ก็ได้แต่ต้องกระทำโดยเปิดเผยและสลากนั้นให้ผู้อำนวยการเขตเป็นผู้จัดทำขึ้นเท่ากับจำนวนผู้ที่ต้องการจับสลากในเขตเลือกตั้งนั้นในการจับสลากหากได้ลำดับใดแล้วให้รับสมัครเรียงลำดับกันไปเมื่อรับสมัครแล้วให้ออกใบรับตามข้อ ๓๖ข้อ ๓๘ เมื่อได้รับใบสมัครรับเลือกตั้งแล้วให้ผู้อำนวยการเขตทำการสอบสวนคุณสมบัติของผู้สมัครโดยเร็ว แต่ทั้งนี้ให้เสร็จสิ้นภายในเจ็ดวันนับแต่วันปิดการรับสมัครถ้าปรากฏว่าผู้สมัครรับเลือกตั้งคนใดมีคุณสมบัติครบถ้วนและมีสิทธิสมัครรับเลือกตั้งได้ก็ให้ผู้อำนวยการเขตประกาศรับสมัครผู้สมัครรับเลือกตั้งตามแบบส.ข. ๑๕ และให้ปิดประกาศดังกล่าวไว้ ณ สำนักงานเขต แล้วทำหนังสือแจ้งให้ผู้สมัครทราบโดยเร็วตามแบบส.ข. ๑๖ข้อ ๓๙ในกรณีที่ผู้อำนวยการเขตได้สอบสวนแล้วเห็นว่าผู้สมัครคนใดขาดคุณสมบัติหรือมีลักษณะอันต้องห้ามมิให้ใช้สิทธิสมัครรับเลือกตั้งให้สั่งไม่รับสมัครและแจ้งการไม่รับสมัครนั้น ให้ผู้สมัครทราบโดยเร็วโดยใช้แบบส.ข. ๑๗ แต่ผู้สมัครมีสิทธิยื่นคำร้องต่อปลัดกรุงเทพมหานครเมื่อปลัดกรุงเทพมหานครมีคำสั่งอย่างใดให้ผู้อำนวยการเขตรีบปฏิบัติตามคำสั่งปลัดกรุงเทพมหานครโดยเร็วข้อ ๔๐ การกำหนดเลขหมายประจำตัวผู้สมัครให้เป็นไปตามข้อ ๒๐ วรรคท้าย แห่งข้อบัญญัติกรุงเทพมหานคร เรื่องการเลือกตั้งสมาชิกสภาเขตพ.ศ. ๒๕๓๕ และให้ผู้อำนวยการเขตประกาศชื่อผู้สมัคร ตามแบบ ส.ข. ๑๘ ไว้ ณศาลาว่าการกรุงเทพมหานคร สำนักงานเขต ที่สาธารณะที่เห็นได้ง่ายและที่เลือกตั้งหรือบริเวณใกล้เคียงที่เลือกตั้งโดยเร็วข้อ ๔๑ เมื่อพ้นกำหนดเวลารับสมัครแล้วให้ผู้อำนวยการเขตจัดทำบัญชีรายชื่อผู้สมัครรับเลือกตั้ง ตามแบบ ส.ข. ๑๙เพื่อมอบแก่คณะกรรมการตรวจคะแนนหน่วยเลือกตั้งละ ๒ ฉบับบัญชีรายชื่อผู้สมัครรับเลือกตั้งให้คณะกรรมการตรวจคะแนนปิดไว้ ณ ที่เห็นได้ง่ายหน้าที่เลือกตั้ง ๑ ฉบับและให้เก็บไว้ใช้ตรวจสอบ ๑ ฉบับส่วนที่๓การดำเนินการเลือกตั้ง ข้อ ๔๒[๒] บัตรเลือกตั้งให้ใช้กระดาษที่มีขนาดกว้างยาวตามความจำเป็นโดยบัตรเลือกตั้งและต้นขั้วบัตรเลือกตั้งให้เย็บเป็นเล่มๆละไม่เกินยี่สิบห้าบัตรให้มีปกหน้าและปกหลัง และมีรอยปรุเพื่อให้ฉีกบัตรเลือกตั้งออกจากต้นขั้วบัตรเลือกตั้งได้ปกหน้าอย่างน้อยให้มีรายการดังนี้ เล่มที่............... เลขที่.............. ถึงเลขที่...................จำนวน..........บัตร บัตรเลือกตั้งสำหรับการเลือกตั้งสมาชิกสภาเขตหน่วยเลือกตั้งที่ .................... แขวง ........................ เขต......................... กรุงเทพมหานครที่เลือกตั้ง.............................................และมีช่องสำหรับลงลายมือผู้มอบบัตรเลือกตั้งและผู้รับมอบบัตรเลือกตั้งปกหลังอย่างน้อยให้มีรายการดังนี้บัตรเลือกตั้งจำนวน ........................ บัตร ใช้แล้วจำนวน...............บัตร ได้ตรวจสอบจำนวนบัตรเลือกตั้งแล้วเหลือจำนวน .............................บัตร และมีช่องสำหรับลงลายมือชื่อคณะกรรมการตรวจคะแนนผู้ตรวจสอบและนำส่งปกบัตรเลือกตั้งให้เป็นไปตามตัวอย่างท้ายระเบียบนี้โดยอนุโลมต้นขั้วบัตรเลือกตั้งอย่างน้อยให้มีรายการดังนี้เล่มที่........... เลขที่ ..........อยู่ด้านบนของต้นขั้วบัตรเลือกตั้งและมีที่ลงลายมือชื่อของกรรมการตรวจคะแนนผู้ที่จ่ายบัตรเลือกตั้งและมีช่องสำหรับเขียนชื่อหรือพิมพ์ลายนิ้วมือของผู้เลือกตั้งด้วยบัตรเลือกตั้งมีลักษณะ ดังนี้(๑) บัตรเลือกตั้งเมื่อพับแล้วด้านหน้ามีแถบสีอยู่บริเวณขอบขวาถัดไปทางซ้ายมีตราครุฑและระหว่างตราครุฑกับแถบสีมีข้อความว่า บัตรเลือกตั้งสมาชิกสภาเขต(๒) ด้านในของบัตรเลือกตั้งมีข้อความว่า ไม่ประสงค์ลงคะแนนให้แก่ผู้สมัครใดเลยให้ทำเครื่องหมายกากบาท(เช่น X) ใน ช่องไม่ลงคะแนน นี้และมีลูกศรชี้ตรงช่องไม่ลงคะแนนด้านบนของช่องมีข้อความว่า ช่องไม่ลงคะแนนและมีช่องว่างสำหรับทำเครื่องหมายหนึ่งช่องด้านในของบัตรเลือกตั้งมีข้อความว่า ให้ทำเครื่องหมายกากบาท(เช่น X) ใน ช่องทำเครื่องหมาย นี้และมีลูกศรตรงช่องทำเครื่องหมายในบัตรเลือกตั้งให้มีช่องเลขหมายประจำตัวผู้สมัครและให้มีช่องทำเครื่องหมายสำหรับทำเครื่องหมายกากบาทบัตรเลือกตั้งให้เป็นไปตามตัวอย่างท้ายระเบียบนี้โดยอนุโลมและหากจะนำไปใช้ในการเลือกตั้งครั้งใด เมื่อใดให้มีการประทับตราประจำตำแหน่งผู้อำนวยการเขตท้องที่หรือเครื่องหมายอื่นของผู้อำนวยการเขตท้องที่ลงบนบัตรเลือกตั้งด้านนอกข้อ ๔๓ ผู้อำนวยการเขตจะต้องมอบหีบบัตรเลือกตั้งบัตรเลือกตั้ง บัญชีรายชื่อผู้เลือกตั้ง (ส.ข. ๑๓) สำหรับหน่วยเลือกตั้งบัญชีรายชื่อผู้สมัครรับเลือกตั้ง (ส.ข. ๑๙) ประกาศผลการนับคะแนน (ส.ข. ๓)รายงานแสดงผลของการนับคะแนน (ส.ข. ๒) แบบกรอกคะแนน (ส.ข. ๒๐)ป้ายสำหรับปิดช่องใส่บัตรเลือกตั้ง (ส.ข. ๒๑) และอุปกรณ์การเลือกตั้งอื่นๆแก่คณะกรรมการตรวจคะแนนให้เสร็จเรียบร้อยก่อนการเปิดการลงคะแนนโดยให้มีเวลาเพียงพอที่จะตรวจสอบและนับจำนวนบัตรเลือกตั้ง แบบพิมพ์และอุปกรณ์ต่างๆที่ต้องใช้ในการเลือกตั้ง ทั้งนี้ ต้องพิจารณาและคำนวณด้วยความรอบคอบให้มีจำนวนเพียงพอที่จะใช้ในการลงคะแนนด้วยข้อ ๔๔ ในวันเลือกตั้ง ผู้มีหน้าที่ไปประจำ ณที่เลือกตั้งตามข้อ ๒๒คณะกรรมการตรวจคะแนนและเจ้าหน้าที่คะแนนต้องไปถึงที่เลือกตั้งก่อนเวลา ๐๗.๐๐นาฬิกาก่อนเวลาเปิดการรับลงคะแนนครึ่งชั่วโมงให้คณะกรรมการตรวจคะแนนเลือกกรรมการตรวจคะแนนคนหนึ่งขึ้นเป็นประธานเมื่อประธานไม่อยู่ในที่เลือกตั้งหรือไม่อาจปฏิบัติหน้าที่ได้ให้กรรมการตรวจคะแนนเลือกกรรมการตรวจคะแนนอื่นเป็นประธานไปพลางก่อนจนกว่าประธานที่ได้เลือกตั้งไว้สามารถปฏิบัติหน้าที่ได้ก่อนถึงเวลาเปิดการลงคะแนนคณะกรรมการตรวจคะแนนและเจ้าหน้าที่คะแนนต้องจัดแบ่งหน้าที่กันให้เป็นไปตามที่กำหนดไว้ในข้อบัญญัติกรุงเทพมหานครเรื่องการเลือกตั้งสมาชิกสภาเขต พ.ศ. ๒๕๓๕ ข้อ ๔๑ วรรคสามและวรรคสี่ข้อ ๔๕ ถ้าสามารถจะทำได้ให้กรรมการตรวจคะแนนชี้แจงวิธีการลงคะแนนให้ผู้เลือกตั้งซึ่งมาใช้สิทธิลงคะแนนทราบแต่พึงระวังอย่าชี้แจงให้เป็นเชิงแนะนำสนับสนุนโดยเป็นคุณหรือโทษแก่ผู้สมัครผู้หนึ่งผู้ใดเป็นอันขาดข้อ ๔๖ เมื่อจะถึงเวลา ๐๗.๕๐ นาฬิกาให้ประธานกรรมการตรวจคะแนนเปิดหีบบัตรเลือกตั้งแสดงให้ผู้เลือกตั้งซึ่งอยู่ ณที่นั้นเห็นว่าเป็นหีบเปล่าแล้วปิดหีบใส่กุญแจประจำครั่งทับรูกุญแจวางไว้ ณที่วางหีบบัตรเลือกตั้งซึ่งได้จัดไว้และให้คณะกรรมการตรวจคะแนนบันทึกการเปิดหีบบัตรเลือกตั้งขึ้นไว้ในหลังรายงานแสดงผลของการนับคะแนนตามแบบส.ข. ๒ โดยให้ผู้เลือกตั้งไม่น้อยกว่าสองคนซึ่งอยู่ ณที่เลือกตั้งในขณะนั้นลงลายมือชื่อในบันทึกนั้นด้วยข้อ ๔๗ เมื่อถึงเวลา ๐๘.๐๐ นาฬิกาให้ประธานกรรมการตรวจคะแนนกล่าวเปิดการลงคะแนน เช่น กล่าวว่า บัดนี้ถึงเวลาลงคะแนนแล้ว ขอเปิดการลงคะแนน แล้วจึงเริ่มดำเนินการลงคะแนนต่อไปข้อ ๔๘[๓] (ยกเลิก)ข้อ ๔๙[๔] เมื่อผู้เลือกตั้งได้รับบัตรเลือกตั้งแล้วให้ไปยังคูหาลงคะแนนเพื่อทำเครื่องหมายกากบาทลงในบัตรเลือกตั้งได้ไม่เกินจำนวนสมาชิกสภาเขตที่จะพึงมีในแต่ละเขตเลือกตั้งและนำบัตรเลือกตั้งที่พับเรียบร้อยแล้วหย่อนใส่ลงในหีบบัตรเลือกตั้งด้วยตนเองต่อหน้ากรรมการตรวจคะแนนให้คณะกรรมการตรวจคะแนนอำนวยความสะดวกให้แก่ผู้เลือกตั้งที่เป็นคนพิการเป็นกรณีพิเศษเช่น จัดให้มีกรรมการตรวจคะแนนคอยช่วยเหลือแนะนำวิธีการลงคะแนนเลือกตั้งให้แก่คนพิการภายใต้การกำกับดูแลของคณะกรรมการตรวจคะแนนหรือจัดให้มีคูหาลงคะแนนสำหรับคนพิการโดยเฉพาะเป็นต้นข้อ ๕๐ ผู้ใดแสดงตนว่าเป็นผู้เลือกตั้งแต่กรรมการตรวจคะแนนตรวจไม่พบชื่อผู้นั้นในบัญชีรายชื่อผู้เลือกตั้งให้แจ้งแก่ผู้นั้นว่า ไม่มีสิทธิลงคะแนนห้ามมิให้กรรมการตรวจคะแนนเพิ่มชื่อผู้นั้นลงไปโดยพลการแม้จะทราบว่าผู้นั้นมีคุณสมบัติเป็นผู้เลือกตั้งได้ก็ตามแต่ถ้าผู้นั้นยังยืนยันว่าตนมีสิทธิที่จะลงคะแนนได้เช่น อ้างว่าได้ยื่นคำร้องต่อผู้อำนวยการเขต หรือปลัดกรุงเทพมหานครและผู้อำนวยการเขตหรือปลัดกรุงเทพมหานครได้สั่งให้ลงชื่อในบัญชีรายชื่อผู้เลือกตั้งแล้วแต่ผู้อำนวยการเขตมิได้ลงชื่อให้เป็นต้น ก็ให้คณะกรรมการตรวจคะแนนสอบสวนหลักฐานและวินิจฉัยชี้ขาดว่าจะให้ผู้นั้นลงคะแนนเลือกตั้งหรือไม่ และบันทึกไว้ในด้านหลังรายงานแสดงผลของการนับคะแนน(ส.ข. ๒)ในกรณีที่คณะกรรมการตรวจคะแนนวินิจฉัยชี้ขาดให้ผู้นั้นลงคะแนนได้ให้คณะกรรมการตรวจคะแนนหมายเหตุไว้ในบัญชีรายชื่อผู้เลือกตั้ง (ส.ข. ๑๓) ด้วยข้อ ๕๑ผู้ใดแสดงตนว่าเป็นผู้เลือกตั้งและมีชื่อในบัญชีรายชื่อผู้เลือกตั้งแต่คำนำหน้าชื่อหรือรายการแสดงเพศในช่อง เพศผิดไปจากข้อเท็จจริง หรือการสะกดชื่อ ชื่อสกุล ผิดในเรื่องตัวอักษร สระหรือวรรณยุกต์ให้คณะกรรมการตรวจคะแนนสอบสวนและวินิจฉัยชี้ขาดว่าสมควรจะมอบบัตรเลือกตั้งให้แก่ผู้นั้นไปลงคะแนนหรือไม่แล้วบันทึกไว้ในหลังรายงานแสดงผลของการนับคะแนน (ส.ข. ๒) ด้วยข้อ ๕๒เมื่อผู้เลือกตั้งผู้ใดได้รับแต่งตั้งให้มีหน้าที่ในการเลือกตั้งหรือเกี่ยวข้องกับการเลือกตั้งและไม่มีชื่อในบัญชีรายชื่อผู้เลือกตั้งในหน่วยเลือกตั้งที่ตนประจำอยู่ประสงค์จะลงคะแนน ณ หน่วยเลือกตั้งนั้นให้คณะกรรมการตรวจคะแนนตรวจสอบหลักฐานคำสั่งแต่งตั้งของผู้อำนวยการเขตเมื่อตรวจสอบเห็นว่ามีสิทธิจะลงคะแนนได้ตามข้อ ๕๐ แห่งข้อบัญญัติกรุงเทพมหานครเรื่องการเลือกตั้งสมาชิกสภาเขต พ.ศ. ๒๕๓๕ก็ให้เพิ่มชื่อผู้นั้นในบัญชีรายชื่อผู้เลือกตั้งเป็นอีกส่วนหนึ่งต่างหากแล้วมอบบัตรเลือกตั้งให้แก่ผู้นั้นไปลงคะแนนข้อ ๕๓[๕] (ยกเลิก)ข้อ ๕๔ ในระหว่างเปิดการลงคะแนนกรรมการตรวจคะแนนจะออกไปจากที่เลือกตั้งได้เพียงคราวละหนึ่งคน แต่ทั้งนี้จะต้องมีกรรมการตรวจคะแนนอยู่ในที่เลือกตั้งไม่น้อยกว่ากึ่งหนึ่งข้อ ๕๕ ในระหว่างเวลาเวลาเปิดการลงคะแนนห้ามมิให้ผู้ใดเข้าไปในที่เลือกตั้ง เว้นแต่ผู้มีหน้าที่ในการเลือกตั้งผู้ที่เข้าไปเพื่อใช้สิทธิเลือกตั้ง ปลัดกรุงเทพมหานครผู้อำนวยการเขตแห่งท้องที่นั้นรวมถึงผู้ที่ได้รับมอบหมายเป็นหนังสือจากปลัดกรุงเทพมหานครหรือผู้อำนวยการเขตแห่งท้องที่นั้นมีสิทธิเข้าไปในที่เลือกตั้งเพื่อทำการสอดส่องดูแลหรือแนะนำให้การปฏิบัติการเลือกตั้งเป็นไปด้วยความบริสุทธิ์ยุติธรรมโดยเฉพาะที่คูหาลงคะแนนจากผู้เลือกตั้งซึ่งไปทำเครื่องหมายลงในบัตรเลือกตั้งของตนแล้วผู้ใดจะเข้าไปไม่ได้ เว้นแต่ในกรณีจำเป็น เช่น กรรมการตรวจคะแนนนำดินสอหรือปากกาไปแทนอันเดิมที่ใช้ไม่ได้และให้คณะกรรมการตรวจคะแนนบันทึกเหตุการณ์ในกรณีที่ผู้ได้รับมอบหมายเป็นหนังสือจากปลัดกรุงเทพมหานครหรือผู้อำนวยการเขตแห่งท้องที่เข้าไปในที่เลือกตั้ง หรือบันทึกเหตุผลในกรณีจำเป็นแล้วแต่กรณี ไว้ในหลังรายงานแสดงผลของการนับคะแนน (ส.ข. ๒) ด้วยข้อ ๕๖ ในระหว่างเวลาเปิดการลงคะแนนห้ามมิให้เปิดหีบบัตรเลือกตั้ง เว้นแต่จะมีความจำเป็นอันหลีกเลี่ยงไม่ได้ เช่นมีบัตรคาอยู่ที่ช่อง ใส่อีกไม่ลง ดังนี้เป็นต้นคณะกรรมการตรวจคะแนนจึงจะเปิดได้แต่จะเอาบัตรเลือกตั้งออกจากหีบบัตรไม่ได้และเมื่อเปิดแล้วก็ให้ปิดใส่กุญแจประจำครั่งทับรูกุญแจไว้ตามเดิม ทั้งนี้คณะกรรมการตรวจคะแนนจะต้องกระทำโดยเปิดเผยต่อหน้าผู้เลือกตั้งซึ่งอยู่ ณ ที่นั้นและให้บันทึกแสดงเหตุผลในการเปิดหีบบัตรเลือกตั้งนั้นไว้ในด้านหลังรายงานแสดงผลของการนับคะแนน(ส.ข. ๒) ด้วยโดยให้ผู้เลือกตั้งไม่น้อยกว่าสองคนซึ่งอยู่ในที่เลือกตั้งในขณะนั้นลงลายมือชื่อในบันทึกนั้นด้วยข้อ ๕๗ เมื่อถึงเวลา ๑๕.๐๐ นาฬิกา ให้ประธานกรรมการตรวจคะแนนประกาศปิดการลงคะแนนเช่น กล่าวว่า บัดนี้ ถึงเวลา ๑๕.๐๐ นาฬิกาแล้วให้ปิดการลงคะแนนกรณีที่ผู้มาแสดงตนขอใช้สิทธิเลือกตั้งต่อคณะกรรมการตรวจคะแนนประจำหน่วยเลือกตั้งภายในกำหนดเวลาการลงคะแนนเลือกตั้งแล้วยังไม่ได้รับบัตรเลือกตั้งและยังเหลืออยู่ในที่เลือกตั้งก็ให้คณะกรรมการตรวจคะแนนประจำหน่วยเลือกตั้งจ่ายบัตรเลือกตั้งให้แก่ผู้มาแสดงตนนั้นทำการลงคะแนนเลือกตั้งจนเสร็จสิ้นและบันทึกในรายงานแสดงผลของการนับคะแนน (ส.ข.๒) ด้วย[๖]ในกรณีที่ไม่สามารถจะลงคะแนนหรือนับคะแนนเนื่องจากเกิดจลาจลอุทกภัย อัคคีภัย หรือเหตุนอกอำนาจอย่างอื่นให้คณะกรรมการการตรวจคะแนนสั่งเลิกการลงคะแนนหรือนับคะแนนแล้วรายงานผู้อำนวยการเขตเพื่อให้ปลัดกรุงเทพมหานครดำเนินการตามนัยข้อ ๖๙แห่งข้อบัญญัติกรุงเทพมหานคร เรื่องการเลือกตั้งสมาชิกสภาเขต พ.ศ. ๒๕๓๕ โดยใช้แบบส.ข. ๒๒ข้อ ๕๘ ก่อนปิดการลงคะแนนให้คณะกรรมการตรวจคะแนนและเจ้าหน้าที่คะแนนแบ่งหน้าที่ในการนับคะแนนกันให้เป็นส่วนสัดเช่น เจ้าหน้าที่คะแนนเป็นผู้กรอกคะแนนบนกระดานดำกรรมการตรวจคะแนนสองคนแรกเป็นผู้กรอกคะแนนในแบบกรอกคะแนน (ส.ข. ๒๐)กรรมการตรวจคะแนนคนที่สามเป็นผู้อ่านเครื่องหมายประจำตัวผู้สมัครที่ปรากฏอยู่ในบัตรเลือกตั้งส่วนกรรมการตรวจคะแนนที่เหลือให้ช่วยทำหน้าที่อื่นและคอยดูเครื่องหมายที่อ่านว่าถูกต้องหรือไม่ข้อ ๕๙[๗] เมื่อปิดการลงคะแนนแล้วให้คณะกรรมการตรวจคะแนนเปิดหีบบัตรเลือกตั้งออกเพื่อนับคะแนนโดยไม่ชักช้าการเปิดหีบบัตรเลือกตั้งและนับคะแนนนี้ต้องกระทำโดยเปิดเผยและต้องให้เสร็จในรวดเดียวจะเลื่อนหรือประวิงเวลาไม่ได้(ยกเลิก) [๘](ยกเลิก) [๙]ข้อ ๖๐ การนับคะแนนให้คณะกรรมการตรวจคะแนนปฏิบัติ ดังนี้(๑) ห้ามมิให้เทบัตรเลือกตั้งออกจากหีบบัตรเลือกตั้ง(๒) ในการนับคะแนน ให้กรรมการตรวจคะแนนคนหนึ่งหยิบบัตรเลือกตั้งทีละบัตรออกมาจากหีบบัตรเลือกตั้งและให้คณะกรรมการตรวจคะแนนวินิจฉัยว่าบัตรเลือกตั้งนั้นเป็นบัตรดีหรือบัตรเสียถ้าเป็นบัตรดีให้ดำเนินการต่อไป ถ้าเป็นบัตรเสียตามข้อ ๗๐แห่งข้อบัญญัติกรุงเทพมหานคร เรื่องการเลือกตั้งสมาชิกสภาเขต พ.ศ. ๒๕๓๕ให้กรรมการตรวจคะแนนสลักหลังว่า เสียที่ด้านนอกตรงใต้ตราครุฑและให้กรรมการตรวจคะแนนไม่น้อยกว่าสามคนลงลายมือชื่อกำกับไว้โดยให้แยกบัตรเสียออกไว้เป็นส่วนหนึ่งต่างหาก(๓) การอ่านลงคะแนนให้กรรมการตรวจคะแนนอ่านเครื่องหมายประจำตัวผู้สมัครที่ปรากฏในบัตรเลือกตั้งนั้นดังๆและชูให้กรรมการตรวจคะแนนอื่น ผู้สมัคร และประชาชนซึ่งอยู่ ณ ที่นั้นได้เห็นด้วย(๔) เมื่ออ่านเครื่องหมายประจำตัวผู้สมัครตาม (๓)แล้วให้กรรมการตรวจคะแนนทำหน้าที่อ่านวางบัตรเลือกตั้งลงในภาชนะที่จัดไว้สำหรับใส่บัตรเลือกตั้งเพื่อการนับคะแนนโดยจัดวางให้เป็นระเบียบและระมัดระวังมิให้บัตรเลือกตั้งนั้นฉีกขาดหรือชำรุดหรือเลอะเลือน(๕)เมื่อหยิบบัตรเลือกตั้งออกจากหีบบัตรเลือกตั้งหมดแล้วให้คว่ำหีบบัตรเลือกตั้งต่อหน้ากรรมการตรวจคะแนน ผู้สมัคร และประชาชนซึ่งอยู่ ณที่นั้น เพื่อแสดงว่าได้หยิบบัตรเลือกตั้งออกจากหีบบัตรเลือกตั้งหมดแล้วเสร็จแล้วจึงหงายหีบบัตรเลือกตั้งไว้ตามเดิมข้อ ๖๑ การวินิจฉัยบัตรเสียต้องเป็นไปตามข้อ ๗๐แห่งข้อบัญญัติกรุงเทพมหานคร เรื่องการเลือกตั้งสมาชิกสภาเขต พ.ศ. ๒๕๓๕ข้อ ๖๒ในการนับคะแนนให้ใช้ทั้งแบบกรอกคะแนนตามแบบ ส.ข. ๒๐ และกระดานดำสำหรับขีดคะแนนควบคู่กันไปในขณะเดียวกันโดยให้กรรมการตรวจคะแนนเป็นผู้กรอกคะแนนลงในแบบกรอกคะแนนและเจ้าหน้าที่คะแนนเป็นผู้กรอกคะแนนบนกระดานดำเมื่อกรรมการตรวจคะแนนผู้มีหน้าที่อ่านเครื่องหมายประจำตัวผู้สมัครได้อ่านเครื่องหมายประจำตัวผู้สมัครคนใดแล้วให้ผู้มีหน้าที่กรอกคะแนนขีดคะแนนลงในแบบกรอกคะแนนและบนกระดานดำสำหรับกรอกคะแนนพร้อมกันคนละหนึ่งขีดต่อหนึ่งเครื่องหมายโดยขีดคะแนนลงในช่องกรอกคะแนนของผู้สมัครที่เป็นเจ้าของเครื่องหมายนั้นถ้าเป็นการกรอกคะแนนลงในแบบกรอกคะแนนให้ขีดคะแนนตั้งแต่ช่องที่หนึ่งของบรรทัดแรกเรียงต่อกันไปจนถึงช่องที่ห้าสิบเมื่อสุดช่องที่หาสิบแล้ว จึงเริ่มต้นบรรทัดที่สองตั้งแต่ช่องที่หนึ่งไปใหม่อีกทำนองเดียวกันสำหรับการกรอกคะแนนบนนกระดานดำให้ใช้วิธีขีดโดยนับขีดหนึ่งต่อหนึ่งคะแนน แต่เมื่อถึงขีดที่ ๕ ให้ขีดขวางทับเส้น๔ ขีดแรก ดังรูปนี้ ||||เพื่อสะดวกแก่การนับคะแนนและให้ทำเช่นนี้เรื่อยไปทุก ๕ ขีดข้อ ๖๓ เมื่อเสร็จการกรอกคะแนนแล้วให้จัดการรวมคะแนนและตรวจสอบคะแนนบนกระดานดำกับคะแนนในแบบกรอกคะแนน ถ้าหากผลลัพธ์ตรงกันก็เป็นอันถูกต้องถ้าไม่ตรงกันให้ตรวจสอบจนกว่าจะถูกต้องตรงกัน แล้วเป็นอันสิ้นสุดแห่งการนับคะแนนข้อ ๖๔ เมื่อการนับคะแนนสิ้นสุดลงแล้วให้คณะกรรมการตรวจคะแนนจัดทำรายงานแสดงผลของการนับคะแนนตามแบบ ส.ข. ๒และประกาศประกาศผลของการนับคะแนนตามแบบ ส.ข. ๓ จำนวนอย่างละสี่ฉบับการจัดทำรายงานแสดงผลของการนับคะแนนและประกาศผลของการนับคะแนนตามวรรคหนึ่งนั้นให้จัดเรียงตามลำดับเครื่องหมายประจำตัวผู้สมัครข้อ ๖๕ การกรอกแบบรายงานแสดงผลของการนับคะแนน(ส.ข. ๒) และประกาศผลของการนับคะแนน (ส.ข. ๓) ห้ามมิให้ขูดลบหรือแก้ ถ้าจำเป็นเพราะเขียนผิดต้องใช้วิธีขีดฆ่าและเขียนใหม่และให้กรรมการตรวจคะแนนอย่างน้อยหนึ่งคนลงลายมือชื่อกำกับตรงที่ขีดฆ่าและแก้ใหม่ทุกแห่งข้อ ๖๖ เมื่อการนับคะแนนสิ้นสุดลงแล้ว คณะกรรมการตรวจคะแนนต้องเก็บบัตรเลือกตั้งและสิ่งต่างๆลงในหีบบัตรเลือกตั้ง โดยปฏิบัติตามข้อ ๖๘ วรรคเก้า แห่งข้อบัญญัติกรุงเทพมหานครเรื่องการเลือกตั้งสมาชิกสภาเขต พ.ศ. ๒๕๓๕ สิ่งที่จะต้องบรรจุลงในหีบบัตรเลือกตั้งคือ(๑) บัตรเลือกตั้งที่นับเป็นคะแนนแล้วกับบัตรเสีย(๒) ประกาศผลของการนับคะแนน (ส.ข. ๓)และรายงานแสดงผลการนับคะแนน (ส.ข. ๒) อย่างละหนึ่งฉบับ(๓) แบบกรอกคะแนน (ส.ข. ๒๐)ที่ได้ใช้ในการกรอกคะแนนทั้งหมดสำหรับกระดาษปิดทับช่องใส่บัตรให้ใช้แบบ ส.ข. ๒๑ในการเก็บบัตรเลือกตั้งบรรจุลงในหีบบัตรให้กระทำด้วยความระมัดระวังอย่าให้บัตรเลือกตั้งชำรุด หรือฉีกขาดและควรจัดวางไว้ในหีบบัตรให้เป็นระเบียบเรียบร้อยห้ามมิให้ใช้วิธีเทบัตรลงในหีบเป็นอันขาด สำหรับบัตรเสียนั้นเมื่อได้แยกไว้ต่างหากและบรรจุซองหรือห่อแล้วให้ผนึกหรือใช้เชือกผูกมัดให้เรียบร้อยด้วยข้อ ๖๗เมื่อคณะกรรมการตรวจคะแนนได้ปฏิบัติการตามข้อ ๖๔ แล้วให้ประกาศผลของการนับคะแนนแก่ประชาชนผู้อยู่ ณ ที่เลือกตั้งนั้น แล้วปิดประกาศไว้ณ ที่เลือกตั้งหนึ่งฉบับข้อ ๖๘ เมื่อคณะกรรมการตรวจคะแนนได้ประกาศผลของการนับคะแนนตามข้อ๖๗ แล้วให้มอบสิ่งต่อไปนี้แก่ผู้อำนวยการเขตโดยเร็ว คือ(๑) ประกาศผลของการนับคะแนน (ส.ข. ๓)และรายงานแสดงผลของการนับคะแนน (ส.ข. ๒) อย่างละสองฉบับ(๒) หีบบัตรเลือกตั้งพร้อมด้วยลูกกุญแจ(๓) บัญชีรายชื่อผู้เลือกตั้งชุดที่ใช้หมายเหตุในการลงคะแนนเลือกตั้งและบัญชีรายชื่อผู้สมัคร(๔) บัตรเลือกตั้งที่ยังไม่ได้ใช้ข้อ ๖๙ให้ผู้อำนวยการเขตรักษาประกาศผลของการนับคะแนน (ส.ข. ๓)และรายงานแสดงผลของการนับคะแนน (ส.ข. ๒) ไว้อย่างละหนึ่งฉบับและให้ปิดประกาศผลของการนับคะแนน (ส.ข. ๓) ไว้ ณ สำนักงานเขตหนึ่งฉบับส่วนรายงานแสดงผลของการนับคะแนน (ส.ข. ๒) ที่เหลือหน่วยเลือกตั้งละฉบับให้นำส่งกรุงเทพมหานครข้อ ๗๐ให้ผู้อำนวยการเขตรีบจัดการรวมยอดคะแนนตามที่ปรากฏในประกาศผลของการนับคะแนน(ส.ข. ๓) ของทุกหน่วยเลือกตั้งซึ่งอยู่ในเขตนั้น ตามที่ได้รับมาจากคณะกรรมการตรวจคะแนนให้ถูกต้องครบถ้วนโดยเร็วข้อ ๗๑ เมื่อผลที่สุดแห่งการเลือกตั้งปรากฏว่าผู้ใดได้รับเลือกตั้งเป็นสมาชิกสภาเขตตามข้อ ๗๔ แห่งข้อบัญญัติกรุงเทพมหานครเรื่องการเลือกตั้งสมาชิกสภาเขต พ.ศ. ๒๕๓๕ แล้ว ให้ผู้อำนวยการเขตจัดทำเป็นประกาศผลเลือกตั้งแบบส.ข. ๒๓ ส่งให้ปลัดกรุงเทพมหานครลงนามประกาศผลการเลือกและประกาศในราชกิจจานุเบกษาและให้ปิดประกาศดังกล่าวไว้ ณ ศาลาว่าการกรุงเทพมหานคร และสำนักงานเขตข้อ ๗๒ ในเขตเลือกตั้งเขตใดถ้ามีผู้สมัครไม่เกินจำนวนสมาชิกสภาเขตที่จะมีการเลือกตั้งในเขตเลือกตั้งนั้นเมื่อพ้นระยะเวลาการรับสมัครแล้ว ให้ปลัดกรุงเทพมหานครประกาศว่าผู้นั้นได้รับเลือกตั้งเป็นสมาชิกสภาเขตตามข้อ ๘ แห่งข้อบัญญัติกรุงเทพมหานครเรื่องการเลือกตั้งสมาชิกสภาเขต พ.ศ. ๒๕๓๕ โดยใช้แบบ ส.ข. ๒๔ และให้ปิดประกาศไว้ ณศาลาว่าการกรุงเทพมหานคร สำนักงานเขตและที่สาธารณะที่เห็นได้ง่ายตามจำนวนที่เห็นสมควร ทั้งนี้ต้องกระทำก่อนวันเลือกตั้งข้อ ๗๓ให้ผู้อำนวยการเขตออกหนังสือรับรองให้แก่ผู้ได้รับเลือกตั้งเป็นสมาชิกสภาเขตตามแบบส.ข. ๒๕ เพื่อเป็นหลักฐานในการที่ได้รับเลือกตั้งจะได้นำไปแสดงในคราวเปิดการประชุมสภาเขตครั้งแรกและให้ผู้อำนวยการเขตจัดทำทะเบียนสมาชิกสภาเขตไว้เป็นหลักฐานด้วยตามแบบ ส.ข. ๒๖ข้อ ๗๔หากทราบว่าเขตเลือกตั้งใดมีการคัดค้านการเลือกตั้งให้ผู้อำนวยการเขตรีบรายงานให้ปลัดกรุงเทพมหานครทราบโดยเร็วส่วนที่๔แบบพิมพ์ ข้อ ๗๕ แบบพิมพ์ที่ใช้ในการเลือกตั้งให้ใช้แบบพิมพ์ตามตัวอย่างท้ายระเบียบนี้ประกาศณ วันที่ ๓๐ กันยายน พ.ศ. ๒๕๓๖ร้อยเอกกฤษฎา อรุณวงษ์ ณ อยุธยาผู้ว่าราชการกรุงเทพมหานคร[เอกสารแนบ](๑)แบบ ส.ข. ๑(๒)แบบ ส.ข. ๒(๓)แบบ ส.ข. ๓(๔)แบบ ส.ข. ๔(๕)แบบ ส.ข. ๕(๖)แบบ ส.ข. ๖(๗)แบบ ส.ข. ๗(๘)แบบ ส.ข. ๘(๙)แบบ ส.ข. ๙(๑๐)แบบส.ข. ๑๐(๑๑)แบบ ส.ข. ๑๑(๑๒)แบบ ส.ข. ๑๒(๑๓)แบบ ส.ข. ๑๓(๑๔)แบบส.ข. ๑๔(๑๕)แบบส.ข. ๑๕(๑๖)แบบส.ข. ๑๖(๑๗)แบบ ส.ข. ๑๗(๑๘)แบบ ส.ข. ๑๘(๑๙)แบบ ส.ข. ๑๙(๒๐)แบบส.ข. ๒๐(๒๑)แบบ ส.ข. ๒๑(๒๒)แบบ ส.ข. ๒๒(๒๓)แบบ ส.ข. ๒๓(๒๔)แบบส.ข. ๒๔(๒๕)แบบส.ข. ๒๕(๒๖)แบบส.ข. ๒๖(ดูข้อมูลจากภาพกฎหมาย)ระเบียบกรุงเทพมหานครว่าด้วยการเลือกตั้งสมาชิกสภาเขต(ฉบับที่ ๒) พ.ศ. ๒๕๓๗[๑๐]ระเบียบกรุงเทพมหานครว่าด้วยการเลือกตั้งสมาชิกสภาเขต(ฉบับที่ ๓) พ.ศ. ๒๕๔๙[๑๑]วชิระ/จัดทำ๖มีนาคม ๒๕๕๐[๑] ราชกิจจานุเบกษาเล่ม ๑๑๐/ตอนที่ ๑๖๓/ฉบับพิเศษ หน้า ๑/๑๖ ตุลาคม ๒๕๓๖[๒] ข้อ๔๒ แก้ไขเพิ่มเติมโดย ระเบียบกรุงเทพมหานครว่าด้วยการเลือกตั้งสมาชิกสภาเขต(ฉบับที่ ๓) พ.ศ. ๒๕๔๙[๓] ข้อ๔๘ ยกเลิกโดย ระเบียบกรุงเทพมหานครว่าด้วยการเลือกตั้งสมาชิกสภาเขต (ฉบับที่ ๓)พ.ศ. ๒๕๔๙[๔] ข้อ๔๙ แก้ไขเพิ่มเติมโดย ระเบียบกรุงเทพมหานครว่าด้วยการเลือกตั้งสมาชิกสภาเขต(ฉบับที่ ๓) พ.ศ. ๒๕๔๙[๕] ข้อ๕๓ ยกเลิกโดย ระเบียบกรุงเทพมหานครว่าด้วยการเลือกตั้งสมาชิกสภาเขต (ฉบับที่ ๓)พ.ศ. ๒๕๔๙[๖] ข้อ๕๗ วรรคสอง แก้ไขเพิ่มเติมโดย ระเบียบกรุงเทพมหานครว่าด้วยการเลือกตั้งสมาชิกสภาเขต(ฉบับที่ ๓) พ.ศ. ๒๕๔๙[๗] ข้อ๕๙ แก้ไขเพิ่มเติมโดย ระเบียบกรุงเทพมหานครว่าด้วยการเลือกตั้งสมาชิกสภาเขต(ฉบับที่ ๒) พ.ศ. ๒๕๓๗[๘] ข้อ๕๙ วรรคสอง ยกเลิกโดย ระเบียบกรุงเทพมหานครว่าด้วยการเลือกตั้งสมาชิกสภาเขต(ฉบับที่ ๓) พ.ศ. ๒๕๔๙[๙] ข้อ๕๙ วรรคสาม ยกเลิกโดย ระเบียบกรุงเทพมหานครว่าด้วยการเลือกตั้งสมาชิกสภาเขต (ฉบับที่๓) พ.ศ. ๒๕๔๙[๑๐] ราชกิจจานุเบกษาเล่ม ๑๑๑/ตอนพิเศษ ๑๓ ง/หน้า ๕/ ๑ มีนาคม ๒๕๓๗[๑๑] ราชกิจจานุเบกษาเล่ม ๑๒๓/ตอนพิเศษ ๖๙ ง/หน้า ๑๕/๑๕ มิถุนายน ๒๕๔๙